《冬日题觉公牛头兰若》
唐代·李洞

天寒高木静，一磬隔川闻。鼎水看山汲，台香扫雪焚。

鹤归惟认刹，僧步不离云。石室开禅后，轮珠谢圣君。

作者简介：李洞，字才江，人，诸王孙也。慕贾岛为诗，铸其像，事之如神。时人但诮其僻涩，而不能贵其奇峭，唯吴融称之。昭宗时不第，游蜀卒。诗三卷。 晚唐诗人李洞有一百七十余首诗歌(残句六句)流传至今,其中涉及蜀中的诗篇约有三十首,占其创作总量的六分之一,足见蜀中经历在其诗歌创作中占有的重要地位。